《扫径》
明代·何吾驺

扫径邀山色，浓阴物象垂。芳轩啼鸟缓，高阁过云迟。

酒熟怜新绿，山深恋旧知。清虚忘岁月，又到菊花时。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。